CELEX: 52011PC0268
Language: lv
Date: 2011-05-10
Title: Priekšlikums PADOMES ĪSTENOŠANAS LĒMUMS ar ko groza Padomes 2010. gada 7. decembra Īstenošanas lēmumu 2011/77/ES par Savienības finanšu palīdzības piešķiršanu Īrijai

|

52011PC0268

	PASKAIDROJUMA RAKSTSPēc Īrijas pieprasījuma Padome 2010. gada 7. decembrī piešķīra Īrijai finansiālu palīdzību (Padomes Īstenošanas lēmums 2011/77/ES), lai atbalstītu spēcīgu ekonomikas un finanšu reformu programmu, kuras mērķis ir atjaunot uzticību, ļaut ekonomikai atkal uzsākt ilgtspējīgu izaugsmi, un nodrošināt finansiālo stabilitāti Īrijā, eurozonā un ES.Saskaņā ar Lēmuma 2011/77/ES 3. panta 9. punktu Komisija kopā ar SVF un sadarbībā ar ECB, ir pirmo reizi pārskatījusi Īrijas iestāžu progresu, īstenojot pieņemtos pasākumus, kā arī pieņemto pasākumu efektivitātes un ekonomiskās un sociālās ietekmes .Ņemot vērā pārskatītās ekonomikas perspektīvas un iejaukšanās informāciju (tostarp to, kas iegūta no uzraudzības kapitāla novērtējuma pārskatīšanas un piesardzīgas likviditātes novērtējuma pārskatīšanas, ko Īrijas Centrālā banka pabeidza 2011. gada 31. martā) un 2011. gada 25. februārī ievēlētās valdības politikas prioritātes, Komisija ierosina grozīt ekonomikas politikas nosacījumus, kas ir palīdzības pamatā, kā paskaidrots turpmāk. Komisija ierosinātās izmaiņas ekonomikas politikas nosacījumos uzskata par vajadzīgām, lai nodrošinātu netraucētu programmas īstenošanu un programmas mērķu sasniegšanu.2011/0118 (NLE)PriekšlikumsPADOMES ĪSTENOŠANAS LĒMUMSar ko groza Padomes 2010. gada 7. decembra Īstenošanas lēmumu 2011/77/ES par Savienības finanšu palīdzības piešķiršanu ĪrijaiEIROPAS SAVIENĪBAS PADOME,ņemot vērā Līgumu par Eiropas Savienības darbību,ņemot vērā Padomes 2010. gada 11. maija Regulu (ES) Nr. 407/2010, ar ko izveido Eiropas finanšu stabilizācijas mehānismu[1], un jo īpaši tās 3. panta 2. punktu,ņemot vērā Eiropas Komisijas priekšlikumu,tā kā:1.  Pēc Īrijas pieprasījuma Padome piešķīra Īrijai finansiālu palīdzību (Padomes Īstenošanas lēmums 2011/77/ES), lai atbalstītu spēcīgu ekonomikas un finanšu reformu programmu, kuras mērķis ir atjaunot uzticību, ļaut ekonomikai atkal uzsākt ilgtspējīgu izaugsmi, un nodrošināt finansiālo stabilitāti Īrijā, eurozonā un ES.2.  Saskaņā ar Īstenošanas lēmuma 2011/77/ES 3. panta 9. punktu Komisija kopā ar SVF un sadarbībā ar ECB, ir pirmo reizi pārskatījusi iestāžu progresu, īstenojot pieņemtos pasākumus, kā arī pieņemto pasākumu efektivitāti un ekonomisko un sociālo ietekmi.3.  Saskaņā ar Komisijas pašreizējām prognozēm par nominālo IKP pieaugumu (-3,6 % 2010. gadā, 1,3 % 2011. gadā, 2,8 % 2012. gadā un 4,0 % 2013. gadā) fiskālās korekcijas, kas norādītas Padomes 2010. gada 7. decembra ieteikumā Īrijai atbilstīgi Līguma 126. panta 7. punktam, atbilst parāda un IKP attiecībai 96,2 % 2010. gadā, 112,0 % 2011. gadā, 117,9 % 2012. gadā un 120,3 % 2013. gadā. Tādējādi parāda un IKP attiecība tiktu stabilizēta 2013. gadā un pēc tam pakāpeniski samazinātos, pieņemot, ka deficīta samazināšanā tiek panākts turpmāks progress. Parāda dinamiku ietekmē vairākas zembilances operācijas, tostarp kapitāla ieguldījums bankās 2011. gadā ar neto parāda palielinošo ietekmi apmēram 6 procentpunkti no IKP, lielu skaidras naudas rezervju pieļaušana un atšķirības starp uzkrātajiem un skaidras naudas procentu maksājumiem.4.  Allied Irish Bank , Bank of Ireland , un EBS Building Society rekapitalizāciju līdz 12 % 1. līmeņa pamatkapitāla attiecībai (pamatojoties uz 2010. gada PCAR ), kas bija jāveic līdz 2011. gada februārim, iepriekšējā valdība atlika sakarā ar gaidāmajām vispārējām vēlēšanām.5.  Īrijas Centrālā banka 2011. gada 31. martā paziņoja uzraudzības kapitāla novērtējuma pārskatīšanas ( PCAR ) un piesardzīgas likviditātes novērtējuma pārskatīšanas ( PLAR ) rezultātus. Pamatojoties uz šiem novērtējumiem, četrām iesaistītajām vietējām bankām ( Allied Irish Bank , Bank of Ireland , EBS Building Society un Irish Life & Permanent ) kopā bija nepieciešams papildus kapitāls EUR 24 miljardu apmērā, ieskaitot iespējamo kapitālu EUR 3 miljardu apmērā, lai tās uzturētu pienācīgu kapitalizācijas līmeni stresa scenārija gadījumā.6.  2011. gada 31. martā jaunā valdība, kas tika izveidota pēc 2011. gada 25. februāra vēlēšanām, paziņoja savu stratēģiju stiprināt un reformēt vietējās bankas, tostarp nodrošinot, ka tiek izpildīta PCAR/PLAR noteiktā kapitalizācijas nepieciešamība. Tas līdz 2011. gada jūlija beigām celtu vietējo banku 1. līmeņa pamatkapitāla attiecību (ar atbilstošu pielāgojumu saistībā ar paredzamo Irish Life & Permanent aktīvu pārdošanu) krietni virs līmeņa, ko bija paredzēts sasniegt līdz 2011. gada februārim.7.  Īrijas Centrālajai bankai jāpieprasa Allied Irish Bank , Bank of Ireland , EBS Building Society un Irish Life & Permanent līdz 2013. gada beigām sasniegt aizdevumu un noguldījumu attiecības ( LDR ) mērķi 122,5 %, vienlaikus izvairoties no aktīvu ārkārtas pārdošanas. Turklāt Īrijas iestādēm būtu cieši jāuzrauga banku neto finansējuma stabilitātes rādītāja un likviditātes seguma koeficienta attīstība, lai nodrošinātu konverģenci ar sistēmas Bāzele III jaunajiem standartiem. Iestādēm būtu jānodrošina, ka šie mērķi tiek sasniegti, izveidojot uzticamu progresa pārraudzības sistēmu, kas pamatojas uz starpposma mērķiem un pienācīgi stimulē banku iekšējās pārvaldības organizāciju.8.  Uzsākot darbu, jaunā valdība uzsāka visaptverošu izdevumu pārskatīšanu, lai noteiktu efektivitātes radītos ietaupījumus un cieši saskaņotu prioritātes, kas ir pamatā fiskālajai konsolidācijai un 2011. gada 7. martā paziņotās valdības 2011.-2016. gada programmai par valsts atlabšanu.9.  Ņemot vērā iepriekš minēto, būtu jāgroza Padomes Īstenošanas lēmums 2011/77/ES,IR PIEŅĒMUSI ŠO LĒMUMU.1. pantsPadomes Īstenošanas Lēmuma 2011/77/EK 3. pantu groza šādi:1) 5. punkta a) apakšpunktu aizstāj ar šādu:"a) rīkojas, lai nodrošinātu, ka vietējās bankas vajadzības gadījumā tiek pienācīgi kapitalizētas ar pašu kapitālu, lai nodrošinātu, ka tiks ievērota minimālā prasība par 1. līmeņa pamatkapitālu 10,5 % apmērā visā ES Finansiālās palīdzības programmas garumā, vienlaikus samazinot parādsaistības, lai līdz 2013. gada beigām sasniegtu aizdevumu un noguldījumu attiecību 122,5 %.2) 7. punktā:a) b) apakšpunktā iekļauj šādu teikumu:"Īrija, apspriežoties ar Eiropas Komisiju, SVF un ECB, var veikt iepriekš minēto konkrēto pasākumu budžeta izmaiņas, lai pilnībā realizētu efektivitātes uzlabojumus, ko paredzēts noteikt visaptverošajā izdevumu un valdības programmas prioritāšu pārskatā, kas atbilst vispārējam mērķim nodrošināt, ka 2012. gada budžetā fiskālā konsolidācija ir vismaz EUR 3,6 miljardi."b) e) apakšpunktu aizstāj ar šādu:"e) pieņem pasākumus, kas nostiprina ticamu budžeta stratēģiju un stiprina budžeta pamatnostādnes. Īrija pieņem un īsteno fiskālo noteikumu, ka visi papildu neplānotie ieņēmumi 2011.-2015. gadā tiks novirzīti budžeta deficīta un parāda samazināšanai. Īrija izveido fiskālo jautājumu konsultatīvo padomi, kura sniegs valdības budžeta stāvokļa un prognozes neatkarīgu novērtējumu. Īrija pieņem Fiskālās atbildības likumu, ar kuru ievieš vidēja termiņa izdevumu programmu ar saistošām daudzgadu maksimālajām vērtībām izdevumiem katrā jomā. To veic, ņemot vērā visas pārskatītās ekonomikas pārvaldības reformas ES un izmantojot par pamatu jau esošās reformas.c) g) apakšpunktu aizstāj ar šādu:"g) vietējo banku rekapitalizācija līdz 2011. gada jūlija beigām (ar atbilstošu pielāgojumu saistībā ar paredzamo aktīvu pārdošanu Irish Life & Permanent gadījumā) saskaņā ar 2011. gada PLAR un PCAR secinājumiem, kā 2011. gada 31. martā paziņoja Īrijas Centrālā banka."d) l) apakšpunktu aizstāj ar šādu:"l) lai uzlabotu konkurenci atvērtos tirgos, reformē tiesību aktus, lai radītu ticamāku preventīvu efektu, paredzot efektīvu sankciju iespējamu piemērošanu gadījumos, kad tiek pārkāpts Īrijas likums par konkurenci un Līguma par Eiropas Savienības darbību 101. un 102. pants, kā arī nodrošina konkurences iestādes efektīvu darbību. Turklāt programmas darbības laikā varas iestādes nodrošina, ka netiek piešķirti turpmāki atbrīvojumi no reglamentējošiem noteikumiem konkurences tiesību jomā, izņemot gadījumā, ja tie pilnībā atbilst Eiropas Savienības finansiālās palīdzības programmas mērķiem un ekonomikas vajadzībām."e) pievieno šādus n), o) un p) apakšpunktus:"n) vietējo banku parādsaistību samazināšana, lai sasniegtu aizdevumu un noguldījumu attiecības mērķi saskaņā ar 2011. gada PLAR .o) kredītapvienību nozares nepietiekami kapitalizēto iestāžu maksātspējas un dzīvotspējas atbalsta plāna sagatavošana, tostarp piešķirot nepieciešamās pilnvaras Īrijas Centrālajai bankai, lai veicinātu lielāku nozares konsolidāciju, attiecīgos gadījumos izmantojot apvienošanos, ar valdības finansiālu atbalstu, ja tas ir pamatots.p) tiesību aktu iesniegšana Oireachtas , lai palīdzētu kredītapvienībām, nostiprinot tiesiskā regulējuma sistēmu, tostarp efektīvākas pārvaldības un uzraudzības prasības.3) 8. punktā:a) a) apakšpunktā iekļauj šādu teikumu:"Īrija, apspriežoties ar Eiropas Komisiju, SVF un ECB, var veikt iepriekš minēto konkrēto pasākumu budžeta izmaiņas, lai pilnībā realizētu efektivitātes uzlabojumus, ko paredzēts noteikt visaptverošajā izdevumu un valdības programmas prioritāšu pārskatā, kas atbilst vispārējam mērķim nodrošināt, ka 2013. gada budžetā fiskālā konsolidācija ir vismaz EUR 3,1 miljardi."b) pievieno šādu c) apakšpunktu:"c) vietējo banku parādsaistību samazināšana, lai sasniegtu aizdevumu un noguldījumu attiecības mērķi saskaņā ar 2011. gada PLAR .2. pantsŠis lēmums ir adresēts Īrijai.3. pantsŠo lēmumu publicē Eiropas Savienības Oficiālajā Vēstnesī .Padomes vārdā —PriekšsēdētājsIETEKME UZ BUDŽETUŠim priekšlikumam nav nepieciešams ietekmes uz budžetu novērtējums.[1] OV L 118, 12.5.2010., 1. lpp.